钦定古今图书集成/明伦汇编/闺媛典/第102卷 > 皇清八 > 王鲸妻施氏
## 钦定古今图书集成/明伦汇编/闺媛典/第102卷 > 皇清八 > 王鲸妻施氏

按《仪真县志》：施氏，王国祚长子鲸妻。乙酉夏，大兵克扬，国祚集亲丁七口，戒之曰：“男子将死，幼妇弱女，盍早自裁。” 皆唯唯而退。施与姑私相谓曰：“可同入井主。” 井家拒之，坚不克入。方皇措，而兵已入其家，国祚夫妇及三子皆死。施度不能脱，佯丐生于兵，乞拜翁姑而从去，许之。因匍匐大恸，举刀一刎而仆。兵舍走，施命未绝，但口不能言，隐隐闻人语曰：“风入肺，即不活。” 或又曰：“得马粪裹之，即生惜喑矣。” 治如法，而施起且能言，但口苦吃。有苍头王伦匿其子，寻夫妇俱陷营中。施与人曰：“不得吾儿，生不若死。” 百计求之，苍头夫妇果抱其子而至，复相与遍觅其翁姑与夫妹及弟，鳟骸骨，归葬仪真。越二十四年，子既授室，且弄孙，王氏得有后。